
R A P O R T  S U P L I M E N T A R

asupra proiectului de Lege pentru aprobarea Ordonanţei de urgenţă a Guvernului nr. 103/2000 privind decoraţia Crucea Comemorativă a Rezistenţei Anticomuniste


În urma reexaminării proiectului de Lege pentru aprobarea Ordonanţei de urgenţă a Guvernului nr. 103/2000 privind decoraţia Crucea Comemorativă a Rezistenţei Anticomuniste, în şedinţele din 14 şi 21 martie 2001, Comisia pentru cultură, arte, mijloace de informare în masă propune, cu unanimitatea voturilor celor prezenţi, ca acesta să fie supus spre dezbatere şi adoptare cu amendamentele anexate. 


Cu acest proiect de lege, Comisia a fost sesizată în fond.


În redactarea raportului, Comisia a ţinut cont de avizele emise de Comisia pentru apărare, ordine publică şi siguranţă naţională, Comisia pentru buget, finanţe şi bănci şi de Consiliul Legislativ. Guvernul şi-a exprimat, prin reprezentanţii săi, acordul cu privire la adoptarea proiectului de Lege în această formă.


Proiectul de Lege pentru aprobarea Ordonanţei de urgenţă a Guvernului nr. 103/2000 privind decoraţia Crucea Comemorativă a Rezistenţei Anticomuniste face parte din categoria legilor ordinare.


Prezentul raport înlocuieşte raportul transmis cu adresa nr. 61/07.03.2001.

PREŞEDINTE, 


SECRETAR,

Mihai Adrian MĂLAIMARE   
MÁRTON Árpád Francisc 

Experţi,

Cristina DAN 


Virgil Ştefan NIŢULESCU 
Comisia pentru cultură, arte, 
mijloace de informare în masă 

A M E N D A M E N T E

la proiectul de Lege pentru aprobarea Ordonanţei de urgenţă a Guvernului nr. 103/2000 privind decoraţia Crucea Comemorativă a Rezistenţei Anticomuniste
Nr.

crt.
Articolul

(textul iniţial)
Amendamentul propus (autorul)

Textul adoptat de Comisie
Motivare

0
1
2
3

1. 
Articol unic. – Se aprobă Ordonanţa de urgenţă a Guvernului nr. 103 din 29 iunie 2000 privind decoraţia Crucea Comemorativă a Rezistenţei Anticomuniste, publicată în Monitorul Oficial al României, Partea I, nr. 317 din 7 iulie 2000.


Amendament propus de Comisie

Articolul unic se modifică şi va avea următorul cuprins:

Art. I – Se aprobă Ordonanţa de urgenţă a Guvernului nr. 103 din 29 iunie 2000 privind decoraţia Crucea Comemorativă a Rezistenţei Anticomuniste, publicată în Monitorul Oficial al României, Partea I, nr. 317 din 7 iulie 2000, cu următoarele modificări: 
Din motive de tehnică legislativă.

2. 
Art. 4. –  Stabilirea listelor cuprinzând persoanele care pot primi decoraţia „Crucea Comemorativă a Rezistenţei Anticomuniste“, precum şi clasele acesteia se va face de către Asociaţia Foştilor Deţinuţi Politici din România în colaborare cu organele Ministerului de Interne şi ale Ministerului Justiţiei.
Amendament propus de d-nul deputat Radu Ciuceanu

Articolul 4 se modifică şi va avea următorul cuprins:

Art. 4. – Stabilirea listelor cuprinzând persoanele care pot primi decoraţia „Crucea Comemorativă a Rezistenţei Anticomuniste“, precum şi clasele acesteia se va face de către Asociaţia Foştilor Deţinuţi Politici din România, Asociaţia Română a Foştilor Deţinuţi Politici şi Luptători Anticomunişti şi Fundaţia Luptătorilor din Rezistenţa Armată Anticomunistă din România, în colaborare cu organele Ministerului de Interne şi ale Ministerului Justiţiei.
Modificarea este necesară, deoarece, la momentul emiterii ordonanţei de urgenţă nu s-a ţinut cont de faptul că în România există nu una, ci trei organizaţii ale foştilor deţinuţi politici din România.

3. 
Art. 2. - (1) „Crucea Comemorativă a Rezistenţei Anticomuniste“ are trei clase, fiecare dintre acestea acordându-se unor anumite categorii, astfel: 

a) clasa a III-a se poate acorda persoanelor care au fost strămutate forţat din locuinţele lor şi au fost deportate atât în ţară cât şi în fosta Uniune a Republicilor Sovietice Socialiste;
b) clasa a II-a se poate acorda persoanelor care au fost în detenţie pe motive politice, de origine socială, de confesiune sau etnie, cu sau fără hotărâre judecătorească, pe o perioadă de minimum 30 de zile sau de maximum 12 ani; 

c) clasa I se poate acorda persoanelor care au fost private de libertate, din aceleaşi motive cu cele menţionate la lit. b), pentru o perioadă mai mare de 12 ani, precum şi acelor persoane care au făcut parte din organizaţiile care au acţionat armat împotriva regimului dictatorial.

(2) Perioada de detenţie care se ia în calcul este cea totală, în cazul persoanelor care au fost în detenţie politică de mai multe ori.

…

(4) Persoanele care, în perioada detenţiei sau după eliberare, au ajutat activ organele fostei Securităţi, contribuind la maltratarea deţinuţilor sau la arestarea altor persoane, ca urmare a denunţurilor pe care le-au făcut, nu pot fi decorate cu decoraţia „Crucea Comemorativă a Rezistenţei Anticomuniste“.
Amendament propus de d-nul deputat Radu Ciuceanu

Alineatele (1), (2) şi (4) ale Articolului 2 din Regulament se modifică şi vor avea următorul cuprins:

Art. 2. - (1) „Crucea Comemorativă a Rezistenţei Anticomuniste“ are trei clase, fiecare dintre acestea acordându-se unor anumite categorii, astfel: 

a) clasa a III-a se poate acorda persoanelor care au fost strămutate forţat din locuinţele lor şi au fost deportate atât în ţară cât şi în fosta Uniune a Republicilor Sovietice Socialiste, din motivele menţionate la Art. 1 alin. (1);

b) clasa a II-a se poate acorda persoanelor care au fost private de libertate din motivele menţionate la Art. 1 alin. (1), pe o perioadă de până la 10 ani; 

c) clasa I se poate acorda persoanelor care au fost private de libertate, din motivele menţionate la Art. 1 alin. (1), pentru o perioadă mai lungă de 10 ani, precum şi acelor persoane care au făcut parte din organizaţiile care au acţionat armat împotriva regimului dictatorial.

(2) Perioada de detenţie care se ia în calcul este cea totală, în cazul persoanelor care au fost în detenţie politică de mai multe ori; toate propunerile vor fi supuse controlului Consiliului Naţional pentru Studierea Arhivelor Securităţii, iar, în cazul în care au fost în detenţie, cei propuşi vor prezenta copii după dosarul de la Direcţia Generală a Penitenciarelor.

 …

(4) Persoanele care, în perioada detenţiei sau după eliberare, au ajutat activ organele fostei Securităţi, contribuind, din proprie iniţiativă, la maltratarea deţinuţilor sau la arestarea altor persoane, ca urmare a denunţurilor pe care le-au făcut, nu pot fi propuse pentru a fi decorate cu decoraţia „Crucea Comemorativă a Rezistenţei Anticomuniste“.
Pentru o exprimare mai concisă.

Pentru luarea în calcul a unei perioade mai scurte de detenţie, oricum, suficientă pentru a justifica acordarea decoraţiei.

Pentru a se evita decorarea unor persoane care au colaborat cu Securitatea, şi pentru a se dovedi, cu documente, perioada de detenţie.

Pentru introducerea unor criterii de selecţie.

4. 

Amendament propus de d-nul deputat Radu Ciuceanu

La Articolul 2 din Regulament se introduc două noi alineate, care vor avea următorul cuprins:

(5) Persoanele care, după eliberarea din detenţie, au deţinut funcţii de conducere în aparatul de partid şi de stat comunist şi care, după 1975, au fost decorate cu medalii şi ordine, nu pot fi decorate cu decoraţia „Crucea Comemorativă a Rezistenţei Anticomuniste“.

(6) Persoanele care după eliberare au cerut reabilitarea de la organele de stat comuniste pe baza unei cereri exprese, ca şi aceia care au devenit membri ai Partidului Comunist Român nu pot fi decorate cu decoraţia „Crucea Comemorativă a Rezistenţei Anticomuniste“.
Pentru evitarea decorării unor persoane care, după eliberarea din detenţie, şi-au pierdut calitatea de victime şi luptători împotriva comunismului.

5. 
Art. 3 - În mod excepţional, clasa I a decoraţiei poate fi conferită şi unor cetăţeni străini din statele fostului lagăr socialist, care au fost în detenţie sau deportaţi pe motive politice şi ale căror acţiuni de demascare a dictaturii, a crimelor şi a abuzurilor care se comiteau au contribuit substanţial la cunoaşterea realităţilor despre realitatea comunistă, conducând astfel la erodarea credibilităţii pe plan internaţional a regimurilor dictatoriale. 
Amendament propus de d-nul deputat Radu Ciuceanu

Articolul 3 din Regulament se modifică şi va avea următorul cuprins:

Art. 3 - În mod excepţional, clasa a II-a a decoraţiei poate fi conferită şi cetăţenilor străini care au contribuit substanţial la cunoaşterea realităţilor despre societatea comunistă.
Pentru a rezerva clasa superioară a decoraţiei numai celor care au luptat, efectiv, împotriva comunismului.

6. 
Art. 4. - (1) Stabilirea persoanelor care au dreptul la conferirea decoraţiei „Crucea Comemorativă a Rezistenţei Anticomuniste“, precum şi a clasei distincţiei, se face de către Asociaţia Foştilor Deţinuţi Politici din România în colaborare cu Ministerul de Interne şi Ministerul Justiţiei. 

(2) În vederea realizării acestui scop, Asociaţia Foştilor Deţinuţi Politici din România va desemna comitete teritoriale, constituite din propriii membri, ajutaţi de persoane auxiliare, care vor întocmi liste cu propuneri de decorare, pe clase; organele competente ale Ministerului de Interne, precum şi cele ale Ministerului Justiţiei, sunt obligate să furnizeze, la cerere, toate informaţiile solicitate de comisiile respective.

(3) Listele cu propuneri vor fi validate de către conducerea centrală a Asociaţiei Foştilor Deţinuţi Politici din România, care le va înainta apoi Cancelariei Ordinelor, în vederea întocmirii decretului de conferire.
Amendament propus de d-nul deputat Radu Ciuceanu

Articolul 4 din Regulament se modifică şi vor avea următorul cuprins:

Art. 4. - (1) Stabilirea persoanelor care au dreptul la conferirea decoraţiei „Crucea Comemorativă a Rezistenţei Anticomuniste“, precum şi a clasei distincţiei, se face de către reprezentanţii Asociaţiei Foştilor Deţinuţi Politici din România, ai Asociaţiei Foştilor Deţinuţi Politici şi Luptători Anticomunişti şi ai Fundaţiei Luptătorilor din Rezistenţa Armată  Anticomunistă din România, în colaborare cu Ministerul de Interne şi Ministerul Justiţiei. 

(2) Listele cu propuneri vor fi înaintate Cancelariei Ordinelor, în vederea întocmirii decretului de conferire.


Pentru corelare cu textele votate anterior şi pentru o exprimare mai fluentă.

7. 
Art. 5.

…

(3) Pe revers, de la crucea încastrată la acelaşi nivel pornesc raze aurite; sub cruce este înscrisă deviza: „AM REZISTAT/PRIN CREDINŢĂ“.
Amendament propus de d-nul deputat Radu Ciuceanu

Alineatul (3) al Articolului 5 din Regulament se modifică şi vor avea următorul cuprins:

(3) Pe revers, de la crucea încastrată la acelaşi nivel pornesc raze aurite; sub cruce este înscrisă deviza: „AM REZISTAT/PRIN CREDINŢĂ/ŞI LUPTĂ“.
Întrucât rezistenţa s-a manifestat, în primul rând, prin luptă.

8. 
Art. 6. – (1) Însemnul clasei a III-a este confecţionat din oţel având forma unui dreptunghi  cu colţurile rotunjite, care are înălţimea de 50 mm, lăţimea de 40 mm şi grosimea de 5 mm. În interiorul plăcii este încastrată o cruce cu braţe egale, din argint cu titlul de 800‰, aurită, având diametrul de 25 mm, lăţimea braţelor crucii de 5 mm şi grosimea de 3 mm; centrul crucii este plasat la 20 mm de limita superioară a însemnului.

...

 (3) Pe revers, crucea este încastrată la acelaşi nivel şi de la ea pornesc raze în relief, aurite; dedesubtul crucii este scrisă, în relief, cu litere înalte de 3 mm, deviza: „AM REZISTAT/PRIN/CREDINŢĂ“.


Amendament propus de d-nul deputat Radu Ciuceanu

Alineatele 1 şi 3 ale Articolului 6 din Regulament se modifică şi vor avea următorul cuprins:

Art. 6. – (1) Însemnul clasei a III-a este confecţionat din oţel, având forma unui dreptunghi  cu colţurile rotunjite, care are înălţimea de 50 mm, lăţimea de 40 mm şi grosimea de 5 mm. În interiorul plăcii este încastrată o cruce cu braţe egale, din argint cu titlul de 800‰, având diametrul de 25 mm, lăţimea braţelor crucii de 5 mm şi grosimea de 3 mm; centrul crucii este plasat la 20 mm de limita superioară a însemnului.

...

 (3) Pe revers, crucea este încastrată la acelaşi nivel şi de la ea pornesc raze în relief; dedesubtul crucii este scrisă, în relief, cu litere înalte de 3 mm, deviza: „AM REZISTAT/PRIN/CREDINŢĂ/ŞI LUPTĂ“.
Se propune schimbarea calităţii metalelor, pentru a conferi celor care au fost decoraţi cu a treia clasă o decoraţie, totuşi, din argint.

Pentru corelare cu textele votate anterior.

9. 
Art. 7. - Însemnul clasei a II-a este asemănător cu cel al clasei prevăzute la art. 6, cu deosebirea că metalul din care este confecţionată crucea încastrată este aur cu titlul de 800‰.
Amendament propus de d-nul deputat Radu Ciuceanu

Articolul 7 din Regulament se modifică şi va avea următorul cuprins:

Art. 7. - Însemnul clasei a II-a este asemănător cu cel al clasei prevăzute la art. 6, cu deosebirea că metalul din care este confecţionată crucea încastrată este argint aurit cu titlul de 800‰.
Se propune schimbarea calităţii metalelor, pentru a conferi celor care au fost decoraţi cu a doua clasă o decoraţie din argint aurit.

10. 
Art. 8. –(1) Însemnul clasei I este asemănător cu cel al clasei prevăzute la art. 6, cu deosebirea că metalul din care este confecţionată crucea încastrată este argint patinat cu titlul de 800‰.
Amendament propus de d-nul deputat Radu Ciuceanu

Alineatul 1 al Articolului 8 din Regulament se modifică şi va avea următorul cuprins:

Art. 8. – (1) Însemnul clasei I este asemănător cu cel al clasei prevăzute la art. 6, cu deosebirea că metalul din care este confecţionată crucea încastrată este aur cu titlul de 800‰.
Se propune schimbarea calităţii metalelor, pentru a conferi celor care au fost decoraţi cu prima clasă o decoraţie din cel mai nobil metal.

11. 
Art. 9. - ...

(2) Urmaşii direcţi ai foştilor deţinuţi politici pot solicita comitetelor teritoriale ale Asociaţiei Foştilor Deţinuţi Politici din România, desemnate pentru întocmirea listelor de persoane îndreptăţite să primească decoraţia „Crucea Comemorativă a Rezistenţei Anticomuniste“, să fie înscrise pe liste pentru a primi decoraţia cu bareta:„TRADIŢIE“. Împreună cu cererea aceştia trebuie să prezinte următoarele:

a) copie de pe hotărârea judecătorească de condamnare a părintelui sau, în lipsa acesteia, declaraţiile a două persoane care să confirme întemniţarea acestuia pe motive politice;

b) copie de pe actul de naştere care să ateste filiaţia;

c) declaraţie, pe propria răspundere, că până în 1989 nu a fost membru al Partidului Comunist Român şi că nu a făcut parte din organele de represiune ale regimului comunist sau dintre informatorii fostei Securităţi;

d) dovada că după decembrie 1989 a activat într-o organizaţie civică democratică sau/şi într-un partid care promova o politică democratică, de revenire la tradiţiile sociale şi economice ale României antebelice.
Amendament propus de d-nul deputat Radu Ciuceanu

Alineatul 2 al Articolului 9 din Regulament se modifică şi va avea următorul cuprins:

(2) Urmaşii direcţi ai foştilor deţinuţi politici pot solicita comitetelor teritoriale ale Asociaţiei Foştilor Deţinuţi Politici din România, Asociaţiei Foştilor Deţinuţi Politici şi Luptători Anticomunişti şi ale Fundaţiei Luptătorilor din Rezistenţa Armată Anticomunistă din România, desemnate pentru întocmirea listelor de persoane îndreptăţite să primească decoraţia „Crucea Comemorativă a Rezistenţei Anticomuniste“, să fie înscrise pe liste pentru a primi decoraţia cu bareta:„TRADIŢIE“. Împreună cu cererea, aceştia trebuie să prezinte următoarele:

a) copie după hotărârea judecătorească de condamnare a părintelui sau, în lipsa acesteia, declaraţiile a două persoane care să confirme întemniţarea acestuia pe motive politice;

b) copie după actul de naştere care să ateste filiaţia;

c) declaraţie, pe propria răspundere, că, până în 1989, nu a fost membru al Partidului Comunist Român şi că nu a făcut parte din organele de represiune ale regimului comunist sau dintre informatorii fostei Securităţi.
Pentru corelare cu textele votate anterior.

Pentru o exprimare mai corectă.

12. 
Art. 12. – Brevetele pentru decoraţia „Crucea Comemorativă a Rezistenţei Anticomuniste“ sunt validate prin parafa Preşedintelui României, a Cancelarului Ordinelor şi a preşedintelui Asociaţiei Foştilor Deţinuţi Politici din România, pentru clasele a III-a şi a II-a, şi prin semnăturile olografe ale acestora, pentru clasa I.
Amendament propus de d-nul deputat Radu Ciuceanu

Articolul 12 din Regulament se modifică şi va avea următorul cuprins:

Art. 12. – Brevetele pentru decoraţia „Crucea Comemorativă a Rezistenţei Anticomuniste“ sunt validate prin parafa Preşedintelui României şi cea a Cancelarului Ordinelor, pentru clasele a III-a şi a II-a, şi prin semnăturile olografe ale acestora, pentru clasa I.
Nu este necesar ca pe brevet să apară şi semnătura preşedinţilor organizaţiilor în cauză. Rolul acestora s-a încheiat după formularea propunerii de decorare.

13. 
Art. 15. - (1) Conducerea Asociaţiei Foştilor Deţinuţi Politici din România va înainta Cancelariei Ordinelor, pe măsura întocmirii lor, listele cuprinzând propunerile de conferire a decoraţiei  „Crucii Comemorativă a Rezistenţei Anticomuniste“, în vederea semnării de către Preşedintele României a decretelor de decorare.

(2) În termen de un an de la publicarea în Monitorul Oficial a prezentului Regulament, comisiile Asociaţiei Foştilor Deţinuţi Politici din România vor finaliza toate propunerile de decorare cu „Crucea Comemorativă a Rezistenţei Anticomuniste“, distincţia urmând a fi considerată închisă după acest termen.
Amendament propus de d-nul deputat Radu Ciuceanu

Articolul 15 din Regulament se modifică şi va avea următorul cuprins:

Art. 15. - (1) Conducerile Asociaţiei Foştilor Deţinuţi Politici din România, Asociaţiei Foştilor Deţinuţi Politici şi Luptători Anticomunişti, şi a Fundaţiei Luptătorilor din Rezistenţa Armată  Anticomunistă din România vor înainta Cancelariei Ordinelor, pe măsura întocmirii lor, listele cuprinzând propunerile de conferire a decoraţiei  „Crucii Comemorativă a Rezistenţei Anticomuniste“, în vederea semnării, de către Preşedintele României, a decretelor de decorare.

(2) În termen de un an de la publicarea, în Monitorul Oficial, a legii prin care este aprobat prezentul Regulament, comisiile Asociaţiei Foştilor Deţinuţi Politici din România, Asociaţiei Foştilor Deţinuţi Politici şi Luptători Anticomunişti şi ale Fundaţiei Luptătorilor din Rezistenţa Armată  Anticomunistă din România vor finaliza toate propunerile de decorare cu „Crucea Comemorativă a Rezistenţei Anticomuniste“, distincţia urmând a fi considerată închisă după acest termen.
Pentru corelare cu textele votate anterior.

14. 

Amendament propus de Comisie

Planşa cu modelul desenat al decoraţiei se înlocuieşte cu planşa anexată, cu păstrarea culorilor din anexa tipărită în Monitorul Oficial al României, Partea I, nr. 317 din 7 iulie 2000, pagina 5.
Pentru corelare cu textele votate anterior.

15. 

Amendament propus de Comisie

După Articolul I se introduce Articolul II, care va avea următorul cuprins:

Art. II. - Ordonanţa de urgenţă a Guvernului nr. 103 din 29 iunie 2000 privind decoraţia Crucea Comemorativă a Rezistenţei Anticomuniste, se republică în Monitorul Oficial al României, cu toate modificările ulterioare.
Din motive de tehnică legislativă.

       PREŞEDINTE,
                                                                                                  SECRETAR,



Mihai Adrian MĂLAIMARE 

                                                                                           MÁRTON Árpád Francisc    


Experţi,    

Cristina DAN




                 

Virgil Ştefan NIŢULESCU


